મારા પગ ઢીલા પડી ગયા. એક મીઠી પણ અણગમાજનક વાસ ખુલ્લા દરવાજામાંથી આવતી હતી. રક્તપિત્તનો સાચો કહેર અનુભવવા હું પહેલી વખત જઈ રહ્યો હતો. અહીં બધા ગંભીર કેસને જ રાખવામાં આવતા હતા.આજ સુધી મેં ક્યારેય જોયા ન હોય એવા ગંભીર કેસ! દરવાજેથી પરસાળમાં થઈને અમે એક વૉર્ડમાં પહોંચ્યા. એ સાંકડો લાંબો કમરો સેંટ લાઝારોના વોર્ડ જેવો જ દેખાતો હતો. કમરાની બંને બાજુએ કાલુ માછલીના છીપલાંમાંથી બનાવેલી બારીમાંથી, વૃક્ષો વચ્ચેથી ચળાઈને આવતું એ દૃશ્ય દરિયાની ઝાંખી કરાવતું હતું.